KOMISIJAS DELEĢĒTĀ DIREKTĪVA (ES)…/… ar ko Eiropas Parlamenta un Padomes Direktīvas 2000/53/EK par nolietotiem transportlīdzekļiem II pielikumu groza attiecībā uz atbrīvojumu sešvērtīgā hroma kā pretkorozijas līdzekļa izmantošanai dzīvojamo autofurgonu absorbcijas ledusskapju dzesēšanas sistēmās no oglekļa tērauda


title: KOMISIJAS DELEĢĒTĀ DIREKTĪVA (ES)…/… ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svina lietošanai par tāda polivinilhlorīda termisko stabilizatoru, ko izmanto atsevišķās in vitro diagnostikas medicīniskajās ierīcēs asins, citu ķermeņa šķidrumu un ķermeņa gāzu analīzei

text:
                             EIROPAS
                             KOMISIJA
                                                       Briselē, 17.12.2019.
                                                       C(2019) 9069 final
                      KOMISIJAS DELEĢĒTĀ DIREKTĪVA (ES)…/…
                                          (17.12.2019),
   ar ko, pielāgojot zinātnes un tehnikas attīstībai, groza Eiropas Parlamenta un Padomes
   Direktīvas 2011/65/ES IV pielikumu attiecībā uz atbrīvojumu svina lietošanai par tāda
      polivinilhlorīda termisko stabilizatoru, ko izmanto atsevišķās in vitro diagnostikas
       medicīniskajās ierīcēs asins, citu ķermeņa šķidrumu un ķermeņa gāzu analīzei
                                  (Dokuments attiecas uz EEZ)
LV                                                                                LV
 ---pagebreak---                                          PASKAIDROJUMA RAKSTS
   1.        DELEĢĒTĀ AKTA KONTEKSTS
   Ar šo Komisijas deleģēto direktīvu attiecībā uz atbrīvojumu konkrētiem svina lietojumiem
   groza Eiropas Parlamenta un Padomes Direktīvas 2011/65/ES par dažu bīstamu vielu
   izmantošanas ierobežošanu elektriskās un elektroniskās iekārtās (pārstrādāta versija)1
   (RoHS 2) IV pielikumu, lai to pielāgotu tehnikas attīstībai.
   Kā norādīts RoHS 2 direktīvas 4. pantā, ar minēto direktīvu ierobežo dažu bīstamu vielu
   izmantošanu elektriskās un elektroniskās ierīcēs. Tā stājās spēkā 2011. gada 21. jūlijā.
   Pašlaik RoHS 2 II pielikumā uzskaitītās ierobežota izmantojuma vielas ir šādas: svins,
   dzīvsudrabs, kadmijs, sešvērtīgais hroms, polibrombifenili (PBB) un polibromdifenilēteri
   (PBDE), bis(2-etilheksil)ftalāts (DEHP), butilbenzilftalāts (BBP), dibutilftalāts (DBP) un
   diizobutilftalāts (DIBP). RoHS 2 direktīvas III un IV pielikumā uzskaitīti konkrētiem
   izmantošanas veidiem jeb lietojumiem paredzēti elektrisko un elektronisko ierīču (EEI)
   materiāli un detaļas, kas atbrīvotas no RoHS 2 direktīvas 4. panta 1. punktā paredzētā
   ierobežojuma.
   Direktīvas 5. pantā ir paredzēti noteikumi par III un IV pielikuma pielāgošanu zinātnes un
   tehnikas attīstībai (atbrīvojumu iekļaušana, pagarināšana, grozīšana un anulēšana). Saskaņā ar
   5. panta 1. punkta a) apakšpunktu attiecībā uz atbrīvojumiem, kurus paredzēts iekļaut III un
   IV pielikumā, jānodrošina, ka šāda iekļaušana nevājina Regulā (EK) Nr. 1907/20062
   paredzēto vides un veselības aizsardzību un ka tiek izpildīts kāds no turpmāk minētajiem
   nosacījumiem: likvidēšana vai aizvietošana, mainot konstrukciju vai materiālus un detaļas,
   kurām nevajag nevienu no II pielikumā uzskaitītajiem materiāliem vai vielām, zinātniski vai
   tehniski nav realizējama; aizstājēju uzticamība nav nodrošināta; vai aizvietošanas radītā
   kopējā nelabvēlīgā ietekme uz vidi, veselību un patērētāju drošību varētu būt nozīmīgāka par
   tās radītajiem kopējiem ieguvumiem attiecībā uz vidi, veselību un patērētāju drošību.
   Tāpēc lēmumos par atbrīvojumiem un to ilgumu ir jāņem vērā aizstājēju pieejamība un
   aizstāšanas sociālekonomiskā ietekme, un lēmumos par jebkuru atbrīvojumu ilgumu ņem vērā
   potenciālo negatīvo ietekmi uz inovācijām. Vajadzības gadījumā, apsverot atbrīvojuma
   kopējo ietekmi, vajadzētu balstīties uz aprites cikla koncepciju.
   Turklāt 5. panta 1. punktā paredzēts, ka Eiropas Komisija (Komisija) EEI materiālus un
   detaļas, kas paredzēti konkrētiem lietojumiem, III un IV pielikuma sarakstos iekļauj ar
   atsevišķiem deleģētajiem aktiem, kurus pieņem saskaņā ar 20. pantu. Direktīvas 5. panta
   3. punktā un V pielikumā ir noteikta pieteikumu iesniegšanas procedūra, kuru piemēro, lai
   atbrīvojumu piešķirtu, pagarinātu vai anulētu.
   2.        PIRMS AKTA PIEŅEMŠANAS NOTIKUSĪ APSPRIEŠANĀS
   Kopš RoHS 2 direktīvas publicēšanas Komisija saskaņā ar 5. panta 3. punkta un V pielikuma
   noteikumiem ir saņēmusi daudzus uzņēmumu pieprasījumus3 gan piešķirt jaunus
   atbrīvojumus, gan pagarināt spēkā esošo atbrīvojumu termiņu.
   Pašreizējais IV pielikuma 41. atbrīvojums atļauj izmantot svinu par tāda polivinilhlorīda
   (PVC) termisko stabilizatoru, ko lieto par bāzes materiālu ampērmetriskos, potenciometriskos
   un konduktometriskos elektroķīmiskajos sensoros, kurus izmanto in vitro diagnostikas
   1
           OV L 174, 1.7.2011., 88. lpp.
   2
           OV L 396, 30.12.2006., 1. lpp.
   3
           Saraksts ir pieejams šeit: http://ec.europa.eu/environment/waste/rohs_eee/adaptation_en.htm.
LV                                                          1                                           LV
 ---pagebreak---    medicīniskajās ierīcēs asins, citu ķermeņa šķidrumu un ķermeņa gāzu analīzei. Komisija
   2017. gada jūnijā ir saņēmusi vienu pieteikumu par šā atbrīvojuma pagarināšanu. Lai gan 41.
   atbrīvojuma beigu termiņš attiecībā uz 8. kategorijas in vitro diagnostikas medicīniskajām
   ierīcēm bija 2018. gada 31. decembris, saskaņā ar RoHS direktīvas prasībām (5. panta
   5. punkta otrā daļa) atbrīvojumu turpina piemērot tik ilgi, līdz Komisija ir pieņēmusi lēmumu
   par pagarināšanas pieteikumu4.
   Lai atbrīvojuma pieprasījumu izvērtētu, Komisija minētā pieteikuma tehniskā un zinātniskā
   novērtējuma veikšanai sāka pētījumu, kā arī sarīkoja sešas nedēļas ilgu atvērta tipa tiešsaistes
   apspriešanos5 ar ieinteresētajām personām. Apspriedē ar ieinteresētajām personām tika
   saņemts viens pienesums.
   Galīgais ziņojums par pieteikuma novērtējumu tika publicēts 6; ieinteresētajām personām par
   to tika paziņots.
   Pēc tam Komisija 2018. gada 29. oktobrī un 2019. gada 21. oktobrī ekspertu sanāksmē
   apspriedās ar dalībvalstu ekspertu grupu, kas nodarbojas ar RoHS 2 direktīvas deleģētajiem
   aktiem. Sanāksmēs lielākā daļa ekspertu atbalstīja iesniegto priekšlikumu, lai gan daudzi
   dalībnieki sanāksmē neizteicās. 2019. gada 21. oktobra sanāksmē viena dalībvalsts iesniedza
   papildu rakstisku iebildumu pret priekšlikuma projektu, kurā paziņoja, ka PVC sastāvā
   esošajam svinam robežvērtība jāpazemina līdz 0,01 % masas. Saskaņā ar labāka regulējuma
   pamatnostādnēm deleģētās direktīvas projekts četras nedēļas bija pieejams labāka regulējuma
   portālā, lai apzinātu sabiedrības viedokli. Piezīmes netika saņemtas. Tika veikti visi 5. panta
   3.–7. punktā paredzētie pasākumi7 attiecībā uz atbrīvojumiem no vielu lietojuma
   ierobežojumiem. Par visām darbībām tika paziņots Padomei un Eiropas Parlamentam.
   Galīgajā ziņojumā īpaši tika uzsvērta turpmāk aprakstītā tehniskā informācija un novērtējums.
            Attiecīgo in vitro medicīnisko ierīču (asins analizatoru) PVC sensorkartītēs esošais
             svins uzlabo sensoru sniegumu, kas ir vajadzīgs, lai piepildītos ražojuma
             informatīvajos materiālos iekļautie apgalvojumi par to, cik ticamas ir ar šādām
             ierīcēm izdarītās analīzes, un tādējādi izpildītu prasības, kas noteiktas ES tiesību
             aktos par in vitro diagnostikas medicīniskajām ierīcēm.
            Lai gan tirgū ir pieejamas bezsvina tehnoloģijas, ko dažu analizatoru ražošanā
             izmanto citi ražotāji, pieprasījuma iesniedzējam ir vajadzīgs vairāk laika aizstājēju
             uzticamības testēšanai un atbilstības panākšanai. Ja pieteikuma iesniedzējam papildu
             laiku neatvēlētu un svina izmantošanu pārtrauktu, priekšlaikus rastos 112 000 kg
             EEIA. Turklāt lielas izmaksas rastos arī veselības aprūpes pakalpojumu sniedzējiem,
             jo konkrēto ierīču tirgus daļa ES asins analizatoru tirgū sasniedz 30 %.
            Atbrīvojuma pieprasījums atbilst vismaz vienam no attiecīgajiem 5. panta 1. punkta
             a) apakšpunkta kritērijiem: aizvietošanas radītā kopējā nelabvēlīgā ietekme uz vidi,
   4
           Kategorijas uzskaitītas Direktīvas 2011/65/ES I pielikumā, un tās ir šādas: 1. lielgabarīta
           mājsaimniecības ierīces; 2. mazgabarīta mājsaimniecības ierīces; 3. IT un sakaru iekārtas; 4. patērētāju
           iekārtas; 5. apgaismes iekārtas; 6. elektriskie un elektronikas instrumenti; 7. rotaļlietas, izklaides un
           sporta aprīkojums; 8. medicīnas ierīces; 9. monitoringa un kontroles instrumenti, tostarp rūpnieciskā
           monitoringa un kontroles instrumenti; 10. tirdzniecības automāti; 11. citas EEI, kas neietilpst nevienā
           no minētajām kategorijām.
   5
           Apspriešanās periods: no 20.10.2017. līdz 01.12.2017.
   6
           https://publications.europa.eu/en/publication-detail/-/publication/33a336f0-e0ef-11e8-b690-
           01aa75ed71a1/language-en/format-PDF/source-85019010.
   7
           Vajadzīgo administratīvo pasākumu saraksts ir pieejams Komisijas tīmekļa vietnē. Tas, kādā procedūras
           posmā ir katra deleģētā akta projekts, ir redzams Deleģēto aktu starpiestāžu reģistrā
           https://webgate.ec.europa.eu/regdel/#/home.
LV                                                        2                                                          LV
 ---pagebreak---               veselību un patērētāju drošību (t. i., EEIA priekšlaicīga rašanās) varētu būt
              nozīmīgāka par tās radītajiem kopējiem ieguvumiem attiecībā uz vidi, veselību un
              patērētāju drošību (tirgū netiek laisti apmēram 157 kg svina).
   Saistībā ar 8. kategorijas in vitro medicīniskajām ierīcēm veiktā izvērtējuma rezultāti liecina,
   ka konkrētais atbrīvojums nevājinātu Regulā (EK) Nr. 1907/2006 (REACH) noteikto vides un
   veselības aizsardzību saskaņā ar Direktīvas 2011/65/ES 5. pantu. Saskaņā ar Regulu (EK)
   Nr. 1907/2006 (REACH) kopš 2016. gada tiek ierobežots svina saturs PVC. Nesen publicētajā
   priekšlikuma projektā par svina izmantošanas ierobežošanu saskaņā ar REACH8 ir sniegta
   informācija par svinu PVC sastāvā, ar ko pietiek, lai varētu pieņemt lēmumu arī saskaņā ar
   RoHS. Jebkurā gadījumā, ņemot vērā to, ka uz svinu attiecas ierobežojumi saskaņā ar
   REACH, atbrīvojumu vajadzētu pagarināt uz neilgu termiņu — 2 gadiem, sākot no deleģētās
   direktīvas publicēšanas dienas Oficiālajā Vēstnesī, lai nodrošinātu saskanību ar REACH tad,
   kad ierobežojumu noteikšanas process ir noslēdzies. Tā kā atbrīvojuma termiņš ir ļoti īss, nav
   gaidāms, ka tam būs negatīva ietekme uz inovāciju. Turklāt atbrīvojuma pagarināšana, kas
   dod papildu laiku atbilstības panākšanai, ļaus izvairīties no aizstāšanas izraisītas negatīvas
   sociālekonomiskās ietekmes uz dažiem veselības aprūpes pakalpojumu sniedzējiem, kura
   pretējā gadījumā rastos. Tāpat atbrīvojuma periodā nav gaidāma nelabvēlīga ietekme uz
   inovāciju.
   3.         DELEĢĒTĀ AKTA JURIDISKIE ASPEKTI
   Deleģētā direktīva piešķir atbrīvojumu no Direktīvas 2011/65/ES 4. panta 1. punktā
   noteiktajiem ierobežojumiem, un šis atbrīvojums, kas jāiekļauj minētās direktīvas
   III pielikumā, atļauj svinu izmantot specifiskos lietojumos.
   Instruments ir deleģētā direktīva, kā to paredz Direktīva 2011/65/ES un konkrēti tās 5. panta
   1. punkta a) apakšpunkta prasības.
   Deleģētās direktīvas mērķis ir sekmēt cilvēka veselības un vides aizsardzību un salāgot
   attiecīgos nosacījumus, lai nodrošinātu iekšējā tirgus funkcionēšanu elektrisko un
   elektronisko iekārtu nozarē, proti, atļaut konkrētos lietojumos izmantot citādi aizliegtas vielas
   saskaņā ar RoHS 2 direktīvas noteikumiem un nosacījumiem un tās izveidoto procedūru par
   to, kā III un IV pielikums pielāgojams zinātnes un tehnikas attīstībai.
   Saskaņā ar proporcionalitātes principu šis pasākums nepārsniedz mērķa sasniegšanai
   nepieciešamās darbības.
   Priekšlikums neietekmē ES budžetu.
   8
            Komisijas regulas projekts, ar ko attiecībā uz svinu un tā savienojumiem groza XVII pielikumu Eiropas
            Parlamenta un Padomes Regulai (EK) Nr. 1907/2006, kas attiecas uz ķimikāliju reģistrēšanu, vērtēšanu,
            licencēšanu un ierobežošanu (REACH), pieejams šeit: http://ec.europa.eu/growth/tools-
            databases/tbt/en/search/?tbtaction=search.detail&Country_ID=EU&num=668&dspLang=en&basdatede
            b=10/07/2019&basdatefin=18/07/2019&baspays=&basnotifnum=&basnotifnum2=&bastypepays=ANY
            &baskeywords=.
LV                                                          3                                                     LV
 ---pagebreak---                             KOMISIJAS DELEĢĒTĀ DIREKTĪVA (ES)…/…
                                                     (17.12.2019),
     ar ko, pielāgojot zinātnes un tehnikas attīstībai, groza Eiropas Parlamenta un Padomes
     Direktīvas 2011/65/ES IV pielikumu attiecībā uz atbrīvojumu svina lietošanai par tāda
        polivinilhlorīda termisko stabilizatoru, ko izmanto atsevišķās in vitro diagnostikas
          medicīniskajās ierīcēs asins, citu ķermeņa šķidrumu un ķermeņa gāzu analīzei
                                           (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par
   dažu bīstamu vielu izmantošanas ierobežošanu elektriskās un elektroniskās iekārtās1 un jo
   īpaši tās 5. panta 1. punkta a) apakšpunktu,
   tā kā:
   1)       Direktīvas 2011/65/ES 4. panta 1. punkts prasa dalībvalstīm nodrošināt, lai tirgū
            laistās elektriskās un elektroniskās iekārtas nesaturētu minētās direktīvas II pielikumā
            uzskaitītās bīstamās vielas. Ierobežojums neattiecas uz medicīniskām ierīcēm un
            monitoringa un kontroles instrumentiem specifiskiem lietojumiem, kam ir piemērots
            atbrīvojums un kas ir uzskaitīti minētās direktīvas IV pielikumā.
   2)       Dažādās elektrisko un elektronisko ierīču kategorijas, kam piemēro Direktīvu
            2011/65/ES, ir uzskaitītas minētās direktīvas I pielikumā.
   3)       Svins ir Direktīvas 2011/65/ES II pielikumā uzskaitīta ierobežota izmantojuma viela.
   4)       Ar Deleģēto direktīvu (ES) 2015/5732 Komisija piešķīra atbrīvojumu, kas atļauj
            izmantot svinu par tāda polivinilhlorīda (PVC) termisko stabilizatoru, ko lieto par
            bāzes materiālu ampērmetriskos, potenciometriskos un konduktometriskos
            elektroķīmiskajos sensoros, kurus izmanto in vitro diagnostikas medicīniskajās ierīcēs
            asins, citu ķermeņa šķidrumu un ķermeņa gāzu analīzei (“atbrīvojums”), proti, šo
            lietojumu iekļāva Direktīvas 2011/65/ES IV pielikumā. Saskaņā ar minētās direktīvas
            5. panta 2. punkta trešo daļu šis atbrīvojums bija spēkā līdz 2018. gada 31. decembrim.
   5)       Komisija pieteikumu atbrīvojumu pagarināt (“pagarināšanas pieprasījums”) saņēma
            2017. gada 25. maijā, tātad Direktīvas 2011/65/ES 5. panta 5. punktā noteiktajā
            termiņā. Saskaņā ar minēto noteikumu atbrīvojums paliek spēkā, līdz tiek pieņemts
            lēmums par pagarināšanas pieprasījumu.
   6)       Izvērtējot pieprasīto pagarinājumu, notika arī apspriešanās ar ieinteresētajām
            personām saskaņā ar Direktīvas 2011/65/ES 5. panta 7. punktu.
   1
            OV L 174, 1.7.2011., 88. lpp.
   2
            Komisijas 2015. gada 30. janvāra Deleģētā direktīva (ES) 2015/573, ar ko, pielāgojot zinātnes un
            tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā
            uz atbrīvojumu svina lietošanai polivinilhlorīda sensoros in vitro diagnostikas medicīniskajās ierīcēs
            (OV L 94, 10.4.2015., 4. lpp.).
LV                                                         4                                                       LV
 ---pagebreak---    7)     Attiecīgo in vitro medicīnisko ierīču (asins analizatoru) PVC sensorkartītēs esošais
          svins uzlabo sensoru sniegumu, kas ir vajadzīgs, lai piepildītos ražojuma
          informatīvajos materiālos iekļautie apgalvojumi par to, cik ticamas ir ar šādām ierīcēm
          izdarītās analīzes, un tādējādi izpildītu Eiropas Parlamenta un Padomes Direktīvā
          98/79/EK3 noteiktās prasības.
   8)     Lai gan tirgū ir pieejamas bezsvina tehnoloģijas, ko dažu analizatoru ražošanā izmanto
          citi ražotāji, ir vajadzīgs vairāk laika, lai testētu, cik uzticami ir aizstājēji, ko paredzēts
          izmantot šim konkrētajam lietojumam, par ko iesniegts pagarināšanas pieprasījums.
   9)     Ja atbrīvojumu nepagarinātu, paredzams, ka tas ļautu izvairīties no 157 kg svina
          nonākšanas Savienības tirgū. Tomēr tas radītu vajadzību aizstāt visu diagnostikas
          ierīci un tādējādi priekšlaikus rastos 112 000 kg elektrisko un elektronisko iekārtu
          atkritumu. Turklāt tam būtu nozīmīga sociālekonomiskā ietekme uz veselības aprūpes
          pakalpojumu sniedzējiem, kuri izmanto attiecīgās ierīces.
   10)    Atbrīvojums nevājina Eiropas Parlamenta un Padomes Regulā (EK) Nr. 1907/20064
          noteikto vides un veselības aizsardzību. Tā kā Regulā (EK) Nr. 1907/2006 jau ir
          paredzēta svina ierobežošana PVC, atbrīvojums būtu piešķirams uz īsu periodu —
          2 gadiem —, lai nodrošinātu pilnīgu saskanību ar minēto regulu, kad attiecīgais
          ierobežošanas process būs noslēdzies.
   11)    Tāpēc ir lietderīgi atbrīvojumu pagarināt.
   12)    Atbrīvojums attiecas uz elektrisko un elektronisko iekārtu 8. kategoriju, kam ir
          piemērojama Direktīva 2011/65/ES, un to vajadzētu pagarināt uz 2 gadiem, sākot no
          [diena, kad deleģētā regula publicēta Oficiālajā Vēstnesī], saskaņā ar Direktīvas
          2011/65/ES 5. panta 2. punkta trešo daļu. Ņemot vērā notiekošo uzticama aizstājēja
          meklējumu rezultātus, sagaidāms, ka atbrīvojuma ilgumam nebūs nelabvēlīgas
          ietekmes uz inovāciju.
   13)    Tāpēc Direktīva 2011/65/ES būtu attiecīgi jāgroza,
   IR PIEŅĒMUSI ŠO DIREKTĪVU.
                                                     1. pants
   Direktīvas 2011/65/ES IV pielikumu groza saskaņā ar šīs direktīvas pielikumu.
                                                     2. pants
   1.       Dalībvalstis vēlākais līdz [12. mēneša pēdējā diena, skaitot no šīs direktīvas spēkā
            stāšanās dienas] pieņem un publicē normatīvos un administratīvos aktus, kas
            vajadzīgi, lai izpildītu šīs direktīvas prasības. Dalībvalstis tūlīt dara Komisijai
            zināmu minēto noteikumu tekstu.
            Tās piemēro minētos noteikumus no [12. mēneša pēdējā diena, skaitot no šīs
            direktīvas spēkā stāšanās dienas + 1 diena].
   3
          OV L 331, 7.12.1998., 1.–37. lpp.
   4
          Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz
          ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas
          Ķimikāliju aģentūru (OV L 396, 30.12.2006., 1. lpp.)
LV                                                       5                                                    LV
 ---pagebreak---             Kad dalībvalstis pieņem minētos noteikumus, tajos ietver atsauci uz šo direktīvu vai
            šādu atsauci pievieno to oficiālajai publikācijai. Dalībvalstis nosaka, kā izdarāma
            šāda atsauce.
   2.       Dalībvalstis dara Komisijai zināmus to tiesību aktu galvenos noteikumus, ko tās
            pieņem jomā, uz kuru attiecas šī direktīva.
                                               3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības
   Oficiālajā Vēstnesī.
                                               4. pants
   Šī direktīva ir adresēta dalībvalstīm.
   Briselē, 17.12.2019
                                                Komisijas vārdā –
                                                priekšsēdētāja
                                                Ursula VON DER LEYEN
LV                                                 6                                             LV
 ---documentbreak---                              EIROPAS
                             KOMISIJA
                                                       Briselē, 17.12.2019.
                                                       C(2019) 9069 final
                                                       ANNEX
                                         PIELIKUMS
                                         dokumentam
                                 Komisijas Deleģētā direktīva,
   ar ko, pielāgojot zinātnes un tehnikas attīstībai, groza Eiropas Parlamenta un Padomes
   Direktīvas 2011/65/ES IV pielikumu attiecībā uz atbrīvojumu svina lietošanai par tāda
     polivinilhlorīda termisko stabilizatoru, ko izmanto atsevišķās in vitro diagnostikas
       medicīniskajās ierīcēs asins, citu ķermeņa šķidrumu un ķermeņa gāzu analīzei
LV                                                                                LV
 ---pagebreak---                                             PIELIKUMS
   Direktīvas 2011/65/ES IV pielikumā 41. punktu aizstāj ar šādu:
   “41.         Svins kā tāda polivinilhlorīda (PVC) termiskais stabilizators, ko lieto par bāzes
                materiālu ampērmetriskos, potenciometriskos un konduktometriskos
                elektroķīmiskajos sensoros, kurus izmanto in vitro diagnostikas medicīniskajās
                ierīcēs asins, citu ķermeņa šķidrumu un ķermeņa gāzu analīzei.
                Zaudē spēku [24. mēneša pēdējā diena pēc deleģētās direktīvas publicēšanas
                Oficiālajā Vēstnesī].”
LV                                                1                                               LV


title: KOMISIJAS DELEĢĒTĀ DIREKTĪVA (ES)…/… ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES IV pielikumu groza attiecībā uz atbrīvojumu kadmija izmantošanai dažos starojumizturīgos videokameru kineskopos

text:
                          EIROPAS
                          KOMISIJA
                                                   Briselē, 17.12.2019.
                                                   C(2019) 9071 final
                  KOMISIJAS DELEĢĒTĀ DIREKTĪVA (ES)…/…
                                      (17.12.2019),
   ar ko, pielāgojot zinātnes un tehnikas attīstībai, Eiropas Parlamenta un Padomes
     Direktīvas 2011/65/ES IV pielikumu groza attiecībā uz atbrīvojumu kadmija
            izmantošanai dažos starojumizturīgos videokameru kineskopos
                               (Dokuments attiecas uz EEZ)
LV                                                                                LV
 ---pagebreak---                                          PASKAIDROJUMA RAKSTS
   1.        DELEĢĒTĀ AKTA KONTEKSTS
   Ar šo Komisijas deleģēto direktīvu attiecībā uz atbrīvojumu konkrētiem kadmija lietojumiem
   groza Eiropas Parlamenta un Padomes Direktīvas 2011/65/ES par dažu bīstamu vielu
   izmantošanas ierobežošanu elektriskās un elektroniskās iekārtās (pārstrādāta versija)1
   (RoHS 2) IV pielikumu, lai to pielāgotu tehnikas attīstībai.
   Kā norādīts RoHS 2 direktīvas 4. pantā, ar minēto direktīvu ierobežo dažu bīstamu vielu
   izmantošanu elektriskās un elektroniskās ierīcēs. Tā stājās spēkā 2011. gada 21. jūlijā.
   Pašlaik RoHS 2 II pielikumā uzskaitītās ierobežota izmantojuma vielas ir šādas: svins,
   dzīvsudrabs, kadmijs, sešvērtīgais hroms, polibrombifenili (PBB) un polibromdifenilēteri
   (PBDE), bis(2-etilheksil)ftalāts (DEHP), butilbenzilftalāts (BBP), dibutilftalāts (DBP) un
   diizobutilftalāts (DIBP). RoHS 2 direktīvas III un IV pielikumā uzskaitīti konkrētiem
   izmantošanas veidiem jeb lietojumiem paredzēti elektrisko un elektronisko ierīču (EEI)
   materiāli un detaļas, kas atbrīvotas no RoHS 2 direktīvas 4. panta 1. punktā paredzētā
   ierobežojuma.
   Direktīvas 5. pantā ir paredzēti noteikumi par III un IV pielikuma pielāgošanu zinātnes un
   tehnikas attīstībai (atbrīvojumu iekļaušana, pagarināšana, grozīšana un anulēšana). Saskaņā ar
   5. panta 1. punkta a) apakšpunktu atbrīvojumus III un IV pielikumā iekļauj tikai tad, ja šāda
   iekļaušana nevājina Regulā (EK) Nr. 1907/20062 paredzēto vides un veselības aizsardzību un
   ja tiek izpildīts kāds no turpmāk minētajiem nosacījumiem: likvidēšana vai aizvietošana,
   mainot konstrukciju vai materiālus un detaļas, kurām nevajag nevienu no II pielikumā
   uzskaitītajiem materiāliem vai vielām, zinātniski vai tehniski nav realizējama; aizstājēju
   uzticamība nav nodrošināta; vai aizvietošanas radītā kopējā nelabvēlīgā ietekme uz vidi,
   veselību un patērētāju drošību varētu būt nozīmīgāka par tās radītajiem kopējiem ieguvumiem
   attiecībā uz vidi, veselību un patērētāju drošību.
   Turklāt 5. panta 1. punktā paredzēts, ka Eiropas Komisija (Komisija) EEI materiālus un
   detaļas, kas paredzēti konkrētiem lietojumiem, III un IV pielikuma sarakstos iekļauj ar
   atsevišķiem deleģētajiem aktiem, kurus pieņem saskaņā ar 20. pantu. Direktīvas 5. panta
   3. punktā un V pielikumā ir noteikta pieteikumu iesniegšanas procedūra, kuru piemēro, lai
   atbrīvojumu piešķirtu, pagarinātu vai anulētu.
   2.        PIRMS AKTA PIEŅEMŠANAS NOTIKUSĪ APSPRIEŠANĀS
   Kopš RoHS 2 direktīvas publicēšanas Komisija saskaņā ar 5. panta 3. punkta un V pielikuma
   noteikumiem ir saņēmusi daudzus uzņēmumu pieprasījumus3 gan piešķirt jaunus
   atbrīvojumus, gan pagarināt spēkā esošo atbrīvojumu termiņu.
   Komisija 2015. gada decembrī saņēma pieprasījumu (pieprasījums Nr. A-2016) par jaunu
   atbrīvojumu attiecībā uz kadmija izmantošanu videokamerās, kuras paredzēts izmantot vidē,
   kur tās eksponētas jonizējošam starojumam ar dozas jaudu, kas pārsniedz 100 Gy/h, un kopējo
   dozu, kas pārsniedz 100 kGy, un kuru izšķirtspēja centrā ir lielāka par 450 TVL.
   Lai atbrīvojuma pieteikumu izvērtētu, Komisija minētā pieteikuma tehniskā un zinātniskā
   novērtējuma veikšanai sāka pētījumu, kā arī sarīkoja astoņas nedēļas ilgu atvērta tipa
   tiešsaistes apspriešanos4 ar ieinteresētajām personām — tajā tika saņemts viens pienesums.
   1
           OV L 174, 1.7.2011., 88. lpp.
   2
           OV L 396, 30.12.2006., 1. lpp.
   3
           Saraksts ir pieejams šeit: http://ec.europa.eu/environment/waste/rohs_eee/adaptation_en.htm.
LV                                                          1                                           LV
 ---pagebreak---    Galīgais ziņojums par pieteikuma novērtējumu tika publicēts 5; ieinteresētajām personām par
   to tika paziņots.
   Pēc tam Komisija 2017. gada 22. septembrī ekspertu sanāksmē apspriedās ar dalībvalstu
   ekspertu grupu, kas nodarbojas ar RoHS 2 direktīvas deleģētajiem aktiem. Eksperti atbalstīja
   Komisijas iesniegto tiesību akta projektu, lai gan lielākā daļa dalībnieku sanāksmē neizteicās.
   Saskaņā ar labāka regulējuma pamatnostādnēm deleģētās direktīvas projekts četras nedēļas
   bija pieejams labāka regulējuma portālā, lai apzinātu sabiedrības viedokli. Piezīmes netika
   saņemtas. Tika veikti visi 5. panta 3.–7. punktā paredzētie pasākumi6 attiecībā uz
   atbrīvojumiem no vielu lietojuma ierobežojumiem. Par visām darbībām tika paziņots Padomei
   un Eiropas Parlamentam.
   Galīgajā ziņojumā īpaši tika uzsvērta turpmāk aprakstītā tehniskā informācija un novērtējums.
             Starojumizturīgas videokameras izmanto kodolelektrostacijās un kodoldegvielas
              atkritumu pārstrādes rūpnīcās inspicēšanas un vispārējas novērošanas vajadzībām.
              Lai kameras varētu izturēt šādiem objektiem tipisko augsto starojuma intensitāti un
              nodrošināt pietiekamu optisko sniegumu, ir vajadzīgi specializēti kameru kineskopi,
              kuru oderējums satur 58,7 % kadmija pēc masas.
             Pašlaik tirgū nav pieejamas bezkadmija alternatīvas, kas nodrošinātu vajadzīgo
              optiskā snieguma un pietiekamas starojumizturības kombināciju.
   Atbrīvojuma pieprasījums attiecas uz 9. kategorijas7 lietojumiem; tāpēc atbrīvojuma
   pieprasījums attiecas uz Direktīvas 2011/65/ES IV pielikumu. Izvērtējuma rezultāti liecina, ka
   konkrētais atbrīvojums nevājinātu Regulā (EK) Nr. 1907/2006 (REACH) noteikto vides un
   veselības aizsardzību saskaņā ar Direktīvas 2011/65/ES 5. pantu. Turklāt atbrīvojuma
   pieprasījums atbilst vismaz vienam no attiecīgajiem 5. panta 1. punkta a) apakšpunkta
   kritērijiem: attiecīgajiem lietojumiem tirgū ne pašlaik, ne tuvākajā nākotnē nav un nav
   gaidāms, ka parādīsies uzticamas alternatīvas, un tāpēc ir pamatoti atbrīvojumu piešķirt uz
   maksimālo termiņu, t. i., uz septiņiem gadiem. Uzticami aizstājēji vēl nav pieejami, tāpēc šajā
   periodā nav gaidāma aizvietošanas izraisīta negatīva sociālekonomiska ietekme. Tāpat
   atbrīvojuma periodā nav gaidāma nelabvēlīga ietekme uz inovāciju.
   3.         DELEĢĒTĀ AKTA JURIDISKIE ASPEKTI
   Deleģētā direktīva piešķir atbrīvojumu no Direktīvas 2011/65/ES 4. panta 1. punktā
   noteiktajiem ierobežojumiem, un šis atbrīvojums, kas jāiekļauj minētās direktīvas IV
   pielikumā, atļauj kadmiju izmantot specifiskos lietojumos.
   Instruments ir deleģētā direktīva, kā to paredz Direktīva 2011/65/ES un konkrēti tās 5. panta
   1. punkta a) apakšpunkta prasības.
   4
            Apspriešanās periods: 2016. gada 28. oktobris–22. decembris.
   5
            https://publications.europa.eu/en/publication-detail/-/publication/e8c8a008-3e99-11e7-a08e-
            01aa75ed71a1.
   6
            Vajadzīgo administratīvo pasākumu saraksts ir pieejams Komisijas tīmekļa vietnē. Tas, kādā procedūras
            posmā ir katra deleģētā akta projekts, ir redzams Deleģēto aktu starpiestāžu reģistrā
            https://webgate.ec.europa.eu/regdel/#/home.
   7
            Kategorijas uzskaitītas Direktīvas 2011/65/ES I pielikumā, un tās ir šādas: 1. lielgabarīta
            mājsaimniecības ierīces; 2. mazgabarīta mājsaimniecības ierīces; 3. IT un sakaru iekārtas; 4. patērētāju
            iekārtas; 5. apgaismes iekārtas; 6. elektriskie un elektronikas instrumenti; 7. rotaļlietas, izklaides un
            sporta aprīkojums; 8. medicīnas ierīces; 9. monitoringa un kontroles instrumenti, tostarp rūpnieciskā
            monitoringa un kontroles instrumenti; 10. tirdzniecības automāti; 11. citas EEI, kas neietilpst nevienā
            no minētajām kategorijām.
LV                                                         2                                                          LV
 ---pagebreak---    Deleģētās direktīvas mērķis ir sekmēt cilvēka veselības un vides aizsardzību un salāgot
   attiecīgos nosacījumus, lai nodrošinātu iekšējā tirgus funkcionēšanu elektrisko un
   elektronisko iekārtu nozarē, proti, atļaut konkrētos lietojumos izmantot citādi aizliegtas vielas
   saskaņā ar RoHS 2 direktīvas noteikumiem un nosacījumiem un tās izveidoto procedūru par
   to, kā III un IV pielikums pielāgojams zinātnes un tehnikas attīstībai.
   Saskaņā ar proporcionalitātes principu šis pasākums nepārsniedz mērķa sasniegšanai
   nepieciešamās darbības.
   Priekšlikums neietekmē ES budžetu.
LV                                                 3                                                 LV
 ---pagebreak---                          KOMISIJAS DELEĢĒTĀ DIREKTĪVA (ES)…/…
                                               (17.12.2019),
       ar ko, pielāgojot zinātnes un tehnikas attīstībai, Eiropas Parlamenta un Padomes
          Direktīvas 2011/65/ES IV pielikumu groza attiecībā uz atbrīvojumu kadmija
                  izmantošanai dažos starojumizturīgos videokameru kineskopos
                                         (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par
   dažu bīstamu vielu izmantošanas ierobežošanu elektriskās un elektroniskās iekārtās8 un jo
   īpaši tās 5. panta 1. punkta a) apakšpunktu,
   tā kā:
   (1)     Direktīva 2011/65/ES prasa dalībvalstīm nodrošināt, lai tirgū laistās elektriskās un
           elektroniskās ierīces nesaturētu minētās direktīvas II pielikumā uzskaitītās bīstamās
           vielas. Ierobežojums neattiecas uz medicīniskām ierīcēm un monitoringa un kontroles
           instrumentiem specifiskiem lietojumiem, kam ir piemērots atbrīvojums un kas ir
           uzskaitīti minētās direktīvas IV pielikumā.
   (2)     Dažādās elektrisko un elektronisko ierīču kategorijas, kam piemēro Direktīvu
           2011/65/ES, ir uzskaitītas minētās direktīvas I pielikumā.
   (3)     Kadmijs ir Direktīvas 2011/65/ES II pielikumā minēta ierobežota izmantojuma viela.
   (4)     Komisija 2015. gada 3. decembrī atbilstīgi Direktīvas 2011/65/ES 5. panta 3. punktam
           saņēma pieteikumu minētās direktīvas IV pielikumā iekļaut atbrīvojumu attiecībā uz
           kadmija izmantošanu dažos starojumizturīgu videokameru kineskopos (“pieprasītais
           atbrīvojums”).
   (5)     Izvērtējot pieprasīto atbrīvojumu, notika arī apspriešanās ar ieinteresētajām personām
           saskaņā ar Direktīvas 2011/65/ES 5. panta 7. punktu.
   (6)     Kadmijs videokameru kineskopos ir nepieciešams, lai panāktu apmierinošu tādu
           videokameru starojumizturību un optisko sniegumu, kas darbojas vidē, kur tās
           eksponētas lielam starojumam, piemēram, kodolelektrostacijās un kodolatkritumu
           pārstrādes rūpnīcās.
   (7)     Pašlaik tirgū nav pieejamas bezkadmija alternatīvas, kas nodrošinātu vajadzīgo optiskā
           snieguma un pietiekamas starojumizturības kombināciju.
   (8)     Tā kā trūkst uzticamu aizstājēju, kadmija aizstāšana vai neizmantošana dažos
           videokameru kineskopos zinātniski un tehniski nav realizējama. Atbrīvojums ir
   8
           OV L 174, 1.7.2011., 88. lpp.
LV                                                   4                                            LV
 ---pagebreak---           saskanīgs ar Eiropas Parlamenta un Padomes Regulu (EK) Nr. 1907/20069 un tādējādi
          nevājina tajā noteikto vides un veselības aizsardzību.
   (9)    Tāpēc ir lietderīgi piešķirt pieprasīto atbrīvojumu, proti, pieprasījumā ietvertos
          lietojumus iekļaut Direktīvas 2011/65/ES IV pielikumā attiecībā uz 9. kategorijas
          elektriskajām un elektroniskajām ierīcēm.
   (10)   Prasītais atbrīvojums, sākot ar [šīs direktīvas publicēšanas datums Oficiālajā
          Vēstnesī], būtu jāpiešķir uz 7 gadiem saskaņā ar Direktīvas 2011/65/ES 5. panta
          2. punkta pirmo daļu. Ņemot vērā notiekošo uzticama aizstājēja meklējumu rezultātus,
          sagaidāms, ka atbrīvojuma ilgumam nebūs nelabvēlīgas ietekmes uz inovāciju.
   (11)   Tāpēc Direktīva 2011/65/ES būtu attiecīgi jāgroza,
   IR PIEŅĒMUSI ŠO DIREKTĪVU.
                                                     1. pants
   Direktīvas 2011/65/ES IV pielikumu groza saskaņā ar šīs direktīvas pielikumu.
                                                     2. pants
   1.       Dalībvalstis vēlākais līdz [5. mēneša pēdējā diena, skaitot no šīs direktīvas spēkā
            stāšanās dienas] pieņem un publicē normatīvos un administratīvos aktus, kas
            vajadzīgi, lai izpildītu šīs direktīvas prasības. Dalībvalstis tūlīt dara Komisijai
            zināmu minēto noteikumu tekstu.
            Tās piemēro minētos noteikumus no [5. mēneša pēdējā diena, skaitot no šīs
            direktīvas spēkā stāšanās dienas + 1 diena].
            Kad dalībvalstis pieņem minētos noteikumus, tajos ietver atsauci uz šo direktīvu vai
            šādu atsauci pievieno to oficiālajai publikācijai. Dalībvalstis nosaka, kā izdarāma
            šāda atsauce.
   2.       Dalībvalstis dara Komisijai zināmus to tiesību aktu galvenos noteikumus, ko tās
            pieņem jomā, uz kuru attiecas šī direktīva.
                                                     3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības
   Oficiālajā Vēstnesī.
   9
          Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz
          ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas
          Ķimikāliju aģentūru (OV L 396, 30.12.2006., 1. lpp.)
LV                                                       5                                                    LV
 ---pagebreak---                                           4. pants
   Šī direktīva ir adresēta dalībvalstīm.
   Briselē, 17.12.2019
                                           Komisijas vārdā –
                                           priekšsēdētāja
                                           Ursula von der LEYEN
LV                                            6                 LV
 ---documentbreak---                           EIROPAS
                          KOMISIJA
                                                   Briselē, 17.12.2019.
                                                   C(2019) 9071 final
                                                   ANNEX
                                      PIELIKUMS
                                      dokumentam
                              Komisijas Deleģētā direktīva,
   ar ko, pielāgojot zinātnes un tehnikas attīstībai, Eiropas Parlamenta un Padomes
     Direktīvas 2011/65/ES IV pielikumu groza attiecībā uz atbrīvojumu kadmija
            izmantošanai dažos starojumizturīgos videokameru kineskopos
LV                                                                                LV
 ---pagebreak---                                               PIELIKUMS
   Direktīvas 2011/65/ES IV pielikumā iekļauj šādu 44. punktu:
   “44.         Kadmijs starojumizturīgos videokameru kineskopos, kas paredzēti kamerām,
                kuru izšķirtspēja centrā ir lielāka par 450 TVL un kuras izmanto vidē, kur tās
                eksponētas jonizējošam starojumam ar dozas jaudu, kas pārsniedz 100 Gy/h, un
                kopējo dozu, kas pārsniedz 100 kGy.
                Piemēro 9. kategorijai. Zaudē spēku [84. mēneša pēdējā diena pēc šīs direktīvas
                publicēšanas Oficiālajā Vēstnesī].”
LV                                                  1                                           LV


title: KOMISIJAS DELEĢĒTĀ DIREKTĪVA (ES)…/… ar ko Eiropas Parlamenta un Padomes Direktīvas 2000/53/EK par nolietotiem transportlīdzekļiem II pielikumu groza attiecībā uz dažiem atbrīvojumiem svina un svina savienojumu izmantošanai detaļās

text:
                           EIROPAS
                           KOMISIJA
                                                   Briselē, 17.12.2019.
                                                   C(2019) 9121 final
                   KOMISIJAS DELEĢĒTĀ DIREKTĪVA (ES)…/…
                                       (17.12.2019),
      ar ko Eiropas Parlamenta un Padomes Direktīvas 2000/53/EK par nolietotiem
   transportlīdzekļiem II pielikumu groza attiecībā uz dažiem atbrīvojumiem svina un
                         svina savienojumu izmantošanai detaļās
                                (Dokuments attiecas uz EEZ)
LV                                                                                LV
 ---pagebreak---                                         PASKAIDROJUMA RAKSTS
   DELEĢĒTĀ AKTA KONTEKSTS
   Ar šo Komisijas deleģēto direktīvu attiecībā uz četriem atbrīvojumiem konkrētiem svina
   lietojumiem groza Eiropas Parlamenta un Padomes Direktīvas 2000/53/EK par nolietotiem
   transportlīdzekļiem1 II pielikumu, lai to pielāgotu tehnikas un zinātnes attīstībai. Šis deleģētā
   akta projekts ir izstrādāts saskaņā ar Nolietoto transportlīdzekļu direktīvas 4. panta 2. punkta
   b) apakšpunktā noteikto procedūru II pielikuma grozīšanai atbilstoši tehnikas un zinātnes
   attīstībai un saskaņā ar 1. panta 1. punktu Direktīvā (ES) 2018/849, ar ko groza Direktīvas
   2000/53/EK par nolietotiem transportlīdzekļiem, 2006/66/EK par baterijām un
   akumulatoriem, un bateriju un akumulatoru atkritumiem un 2012/19/ES par elektrisko un
   elektronisko iekārtu atkritumiem2.
   Nolietoto transportlīdzekļu direktīva ierobežo dažu bīstamu vielu izmantošanu tādu
   transportlīdzekļu materiālos un detaļās, kuri laisti tirgū pēc 2003. gada 1. jūlija, kā noteikts tās
   4. panta 2. punkta a) apakšpunktā. Patlaban Savienības tirgū laisti transportlīdzekļi un
   transportlīdzekļu daļas nedrīkst saturēt svinu, dzīvsudrabu, kadmiju un sešvērtīgo hromu3.
   Nolietoto transportlīdzekļu direktīvas II pielikumā ir uzskaitīti īpaša lietojuma
   transportlīdzekļu materiāli un detaļas, kurām nepiemēro minētās direktīvas 4. panta 2. punktā
   noteikto vielu izmantošanas aizliegumu.
   Nolietoto transportlīdzekļu direktīvas 4. panta 2. punkta b) apakšpunktā noteikts, ka
   II pielikums ir regulāri jāgroza nolūkā to pielāgot tehnikas un zinātnes attīstībai. Turklāt
   Direktīvas (ES) 2018/849 1. pantā, ar ko groza Nolietoto transportlīdzekļu direktīvas 4. panta
   2. punkta b) apakšpunktu, noteikts, ka šādu II pielikuma grozīšanu veic, pieņemot deleģētos
   aktus.
   PIRMS AKTA PIEŅEMŠANAS NOTIKUSĪ APSPRIEŠANA
   Patlaban spēkā esošie 8.e, 8.f b), 8.g un 8.j atbrīvojumi, kas iekļauti II pielikumā, ļauj
   izmantot svinu lodmetālos. Nolietoto transportlīdzekļu direktīvas4 II pielikumā noteikts, ka
   8.e, 8.f b), 8.g atbrīvojums ir jāpārskata 2019. gadā, un 8.j atbrīvojums ir atkārtoti izvērtēts,
   ņemot vērā jaunāko informāciju par tehniskajām grūtībām šajā jomā.
   Lai izvērtētu šos atbrīvojumus, Komisija organizēja pētījumu nepieciešamā tehniskā un
   zinātniskā novērtējuma veikšanai5, kā arī sarīkoja astoņas nedēļas ilgu atvērta tipa tiešsaistes
   apspriešanos ar ieinteresētajām personām.
   Attiecībā uz 8.e atbrīvojumu tika izvērtēts kopš iepriekšējās pārskatīšanas 2015./2016. gadā
   detaļu un materiālu līmenī sasniegtais (II pielikuma 7. grozījums), jo īpaši, vai svina
   aizstāšana vai likvidēšana joprojām nav zinātniski un tehniski realizējama nelielu kristālu
   stiprināšanai. Turklāt tika izpētīti pieejamie bezsvina risinājumi, lai noskaidrotu, vai un cik
   lielā mērā tie var kvalificēties vai tie jau ir kvalificējušies izmantošanai autorūpniecībā. No
   ieinteresētajām personām iegūtā informācija liecina, ka no svina izmantošanas joprojām nav
   iespējams izvairīties. Pārskatīšanu tiek ierosināts veikt 2024. gadā.
   1
            OV L 269, 21.10.2000., 34. lpp.
   2
            OV L 150, 14.6.2018., 93. lpp.
   3
        Sk. Nolietoto transportlīdzekļu direktīvas 4. panta 2. punkta a) apakšpunktu.
   4
            Komisijas Direktīva (ES) 2017/2096, ar ko groza II pielikumu Eiropas Parlamenta un Padomes
            Direktīvā 2000/53/EK par nolietotiem transportlīdzekļiem (OV L 299, 16.11.2017., 24. lpp.).
   5
            http://ec.europa.eu/environment/waste/elv/events_en.htm.
LV                                                          1                                           LV
 ---pagebreak---    Attiecībā uz 8.f b) atbrīvojumu izvērtējums parādīja, ka aizvien plašāk ir pieejamas bezsvina
   plastiski deformējamu kontaktspraudņu savienojumu sistēmas (CoPICS). Tomēr, tā kā vēl ir
   vajadzīgs papildu laiks, lai autobūves nozare spētu garantēt šādu savu ražojumu drošumu,
   atbrīvojums būs spēkā līdz 2023. gada 31. decembrim.
   8.g atbrīvojums attiecas uz visiem projektējamajiem, ražotajiem un pašlaik tirgū pieejamajiem
   automobiļu modeļiem. Daži piemēri lietojumam transportlīdzekļos ir šādi: elektroniskās
   stabilitātes vadības sistēmas, uzlabotas avārijas bremzēšanas sistēmas, attāluma ievērošanas
   sistēmas, joslas pamešanas brīdinājuma sistēmas, frontālās projicēšanas sistēmas, gājēju
   aizsardzības sistēmas, ar ūdeņradi darbināmi automobiļi un hibrīdautomobiļi, automobiļu
   radiouztvērēji, redzamības sistēmas, navigācijas sistēmas. Ziņojumā tika izvērtēts arī, vai
   jauno formulējumu Direktīvas 2011/65/ES par dažu bīstamu vielu izmantošanas ierobežošanu
   elektriskās un elektroniskās iekārtās6 (RoHS direktīva) III pielikuma 15.a atbrīvojumā var
   piemērot 8.g atbrīvojumam. Tomēr ir nepieciešams pārejas periods, lai pielāgotu apvērstās
   integrālshēmas (flip chip) uz svina izvadrāmja (FCOL). Pēc tam, sākot ar 2022. gada
   1. oktobri, tiks ieviests jauns formulējums, ar kuru atbrīvojumu sašaurina, pieskaņojot RoHS
   III pielikuma 15. atbrīvojuma formulējumam. Līdz tam ir spēkā pašreizējais atbrīvojums. Tiek
   ierosināts nākamo pārskatīšanu veikt 2024. gadā.
   Attiecībā uz 8.j atbrīvojumu ir pieejami bezsvina risinājumi. Lai gan nevar izslēgt, ka svinu
   varētu aizstāt, tomēr dažu lietojumu testēšanas rezultāti joprojām ir neapmierinoši. Saskaņā ar
   ES rīcībpolitiku un acquis spēkā esošā 8.j atbrīvojuma termiņš beidzas 2019. gada
   31. decembrī, un jaunais 8.k atbrīvojums ar sašaurinātu darbības jomu būs piemērojams līdz
   2023. gada 31. decembrim.
   Galīgais ziņojums, kurā ietverts atbrīvojumu novērtējums, tika publicēts7.
   Komisija 2019. gada 8. martā ekspertu sanāksmē apspriedās ar dalībvalstu ekspertu grupu, kas
   nodarbojas ar Nolietoto transportlīdzekļu direktīvas deleģētajiem aktiem. Tika apspriestas
   novērtēšanas problēmas, jo īpaši saistībā ar 8.j atbrīvojumu, un tika apkopoti dalībvalstu
   viedokļi. Komisija ar dalībvalstu ekspertu grupu, kas nodarbojas ar Nolietoto
   transportlīdzekļu direktīvas deleģētajiem aktiem, vēlreiz apspriedās 2019. gada 3. septembrī
   un apkopoja tās locekļu viedokļus.
   Padome un Eiropas Parlaments tika informēti par deleģētā akta projektu.
   DELEĢĒTĀ AKTA JURIDISKIE ASPEKTI
   Šī deleģētā direktīva piešķir atbrīvojumu no 4. panta 1. punktā noteiktajiem ierobežojumiem
   attiecībā uz svina izmantošanu specifiskos lietojumos, un šis atbrīvojums jāiekļauj Direktīvas
   2000/53/EK II pielikumā.
   Instruments ir deleģētā direktīva, kā to paredz Direktīva (ES) 2018/849, un jo īpaši ir jāievēro
   tās 1. panta 1. punkta b) apakšpunkta attiecīgās prasības.
   Pamatojoties uz apkopoto informāciju, Komisija ierosina šādus atbrīvojumus:
   8.e atbrīvojums – no svina izmantošanas nav iespējams izvairīties, tāpēc svina izmantošana
   tiks pagarināta, un šo atbrīvojumu tiek ierosināts pārskatīt 2024. gadā;
   8.g atbrīvojums – no svina izmantošanas nav iespējams izvairīties, tāpēc svina izmantošana
   tiks pagarināta. Tomēr tiek ierosināts pašreizējo formulējumu saglabāt līdz 2022. gada
   30. septembrim, lai ļautu autobūves nozarei pielāgoties jomas izmaiņām, un tiek ierosināts no
   6
            OV L 174, 1.7.2011., 88. lpp.
   7
            https://ec.europa.eu/environment/waste/elv/events_en.htm
LV                                                        2                                         LV
 ---pagebreak---    2022. gada 1. oktobra noteikt jaunu atbrīvojumu ar sašaurinātu darbības jomu, nosakot, ka tas
   jāpārskata 2024. gadā;
   8.f b) atbrīvojums – no svina izmantošanas var izvairīties, tāpēc tiek ierosināts atcelt
   atbrīvojumu svina izmantošanai;
   ar 8.j atbrīvojumu tiek piešķirts atbrīvojums svina izmantošanai lodmetālos, ko izmanto
   laminētā stikla lodēšanai transportlīdzekļiem, kuru tips apstiprināts pirms 2020. gada 1.
   janvāra, un šiem transportlīdzekļiem paredzētām rezerves daļām. 8.j atbrīvojuma gadījumā no
   svina izmantošanas var izvairīties. Tomēr nav skaidrības par to, vai šobrīd dažiem
   lietojumiem ir pieejamas piemērotas alternatīvas svina izmantošanai. Tāpēc ir lietderīgi
   sašaurināt šā atbrīvojuma darbības jomu, nosakot tā pagarināšanu uz ierobežotu laiku, proti:
   8.k. Sildierīču lodēšana (ar vismaz 0,5 A sildīšanas strāvu uz attiecīgo lodsavienojumu) pie
   laminēta stiklojuma atsevišķām rūtīm, kuru biezums nepārsniedz 2,1 mm. Atbrīvojums
   neaptver lodēšanu pie starppolimērā iegultiem kontaktiem transportlīdzekļiem, kuru tips
   apstiprināts pirms 2024. gada 1. janvāra, un šiem transportlīdzekļiem paredzētām rezerves
   daļām.
   Saskaņā ar proporcionalitātes principu šis pasākums nepārsniedz mērķa sasniegšanai
   nepieciešamās darbības.
   Priekšlikums neietekmē ES budžetu.
LV                                               3                                               LV
 ---pagebreak---                          KOMISIJAS DELEĢĒTĀ DIREKTĪVA (ES)…/…
                                               (17.12.2019),
          ar ko Eiropas Parlamenta un Padomes Direktīvas 2000/53/EK par nolietotiem
      transportlīdzekļiem II pielikumu groza attiecībā uz dažiem atbrīvojumiem svina un
                                svina savienojumu izmantošanai detaļās
                                         (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2000. gada 18. septembra Direktīvu 2000/53/EK
   par nolietotiem transportlīdzekļiem8 un jo īpaši tās 4. panta 2. punkta b) apakšpunktu,
   tā kā:
   (1)     saskaņā ar Direktīvas 2000/53/EK 4. panta 2. punkta a) apakšpunktu dalībvalstīm
           jāaizliedz svina, dzīvsudraba, kadmija un sešvērtīgā hroma izmantošana tādu
           transportlīdzekļu materiālos un detaļās, ko laiž tirgū pēc 2003. gada 1. jūlija.
   (2)     Direktīvas 2000/53/EK II pielikumā ir iekļauts to transportlīdzekļu materiālu un detaļu
           saraksts, kam nepiemēro direktīvas 4. panta 2. punkta a) apakšpunktā noteikto
           aizliegumu. Saskaņā ar II pielikumu, 8.e, 8.f b) un 8.g atbrīvojums ir jāpārskata
           2019. gadā. Arī 8.j atbrīvojums atkārtoti jāizvērtē, ņemot vērā jaunāko informāciju par
           tehnikas un zinātnes attīstību.
   (3)     8.e un 8.g atbrīvojuma izvērtēšana, ņemot vērā minēto informāciju, ļāva secināt, ka
           patlaban nav pieejamas piemērotas alternatīvas svina izmantošanai materiālos un
           detaļās, uz kurām attiecas minētie atbrīvojumi. Tāpēc būtu jānosaka datums, kurā šie
           atbrīvojumi jāpārskata no jauna. Savukārt 8.g atbrīvojums būtu jāprecizē, nosakot
           šaurāku piemērošanas jomu. Lai ļautu autobūves nozarei pielāgoties šīm izmaiņām,
           8.g atbrīvojuma pašreizējā darbības joma būtu jāsaglabā attiecībā uz
           transportlīdzekļiem, kuru tips apstiprināts pirms 2022. gada 1. oktobra, bet šā
           atbrīvojuma sašaurinātā darbības joma būtu jāpiemēro transportlīdzekļiem, kuru tips
           apstiprināts pēc minētā datuma.
   (4)     8.f b) atbrīvojuma izvērtēšana ļauj secināt, ka svina izmantošana šā atbrīvojuma
           aptvertajos lietojumos nebūtu jāpagarina, jo svina izmantošanai šajos lietojumos ir
           alternatīvas.
   (5)     Izvērtējot 8.j atbrīvojumu, ar ko piešķir atbrīvojumu svina izmantošanai lodmetālos
           laminētu stiklojumu lodēšanai, tika secināts, ka dažiem lietojumiem svina
           izmantošanai lodmetālos laminēta stiklojuma lodēšanai ir pieejamas alternatīvas.
           Tomēr ir dažas stikla rūtis un lietojumi, par kuriem nav skaidrības, vai šobrīd ir
           pieejamas piemērotas alternatīvas svina izmantošanai. Tāpēc ir lietderīgi noteikt jaunu,
           ierobežotāku 8.k atbrīvojumu šādām stikla rūtīm un lietojumiem.
   8
          OV L 269, 21.10.2000., 34. lpp.
LV                                                   4                                              LV
 ---pagebreak---    (6)     8.j atbrīvojums attiecas tikai uz transportlīdzekļiem, kuru tips apstiprināts pirms
           2020. gada 1. janvāra. Lai nodrošinātu, ka svinam joprojām tiek piešķirts atbrīvojums
           izmantošanai tajās stikla rūtīs un lietojumos, par kuriem nav skaidrības, vai pašlaik ir
           pieejamas piemērotas alternatīvas svina izmantošanai, jaunai 8.k atbrīvojums
           jāpiemēro iespējami drīz. Tāpēc šai direktīvai būtu jāstājas spēkā steidzamības kārtā.
   (7)     Tāpēc attiecīgi būtu jāgroza Direktīva 2000/53/EK.
   IR PIEŅĒMUSI ŠO DIREKTĪVU.
                                                 1. pants
   Direktīvas 2000/53/EK II pielikumu groza saskaņā ar šīs direktīvas pielikumu.
                                                 2. pants
   1.        Dalībvalstis vēlākais līdz (xxx vienu mēnesi pēc publicēšanas) pieņem un publicē
             normatīvos un administratīvos aktus, kas vajadzīgi, lai izpildītu šīs direktīvas
             prasības. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu
   atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.        Dalībvalstis dara Komisijai zināmus to tiesību aktu galvenos noteikumus, ko tās
             pieņem jomā, uz kuru attiecas šī direktīva.
                                                 3. pants
   Šī direktīva stājas spēkā nākamajā dienā pēc tās publicēšanas Eiropas Savienības Oficiālajā
   Vēstnesī.
                                                 4. pants
   Šī direktīva ir adresēta dalībvalstīm.
   Briselē, 17.12.2019
                                                  Komisijas vārdā —
                                                  priekšsēdētāja
                                                  Ursula VON DER LEYEN
LV                                                   5                                              LV
 ---documentbreak---                            EIROPAS
                           KOMISIJA
                                                  Briselē, 17.12.2019.
                                                  C(2019) 9121 final
                                                  ANNEX
                                      PIELIKUMS
                                      dokumentam
                               Komisijas Deleģētā direktīva,
      ar ko Eiropas Parlamenta un Padomes Direktīvas 2000/53/EK par nolietotiem
   transportlīdzekļiem II pielikumu groza attiecībā uz dažiem atbrīvojumiem svina un
                         svina savienojumu izmantošanai detaļās
LV                                                                                LV
 ---pagebreak---                                               PIELIKUMS
   Direktīvas 2000/53/EK II pielikumu groza šādi:
   1.     pielikuma 8.e ierakstu aizstāj ar šādu:
   8.e Svins lodmetālos ar augstu kušanas                         (2)          X
   temperatūru (t. i., svina sakausējumi ar svina
   saturu vismaz 85 % no masas)
   2.       pielikuma 8.f b) ierakstu aizstāj ar šādu:
   8.f b) Svins, ko izmanto plastiski                   Transportlīdzekļi,     X
   deformējamu kontaktspraudņu savienojumu              kuru tips apstiprināts
   sistēmās, izņemot transportlīdzekļa                  pirms 2024. gada
   spraudkontaktu savienotāju                           1. janvāra, un šādu
   spraudņsavienojumu zonā                              transportlīdzekļu
                                                        rezerves daļas
   3.       pielikuma 8.g ierakstu aizstāj ar šādu:
   8.g i) Svins lodmetālos stabilu elektrisko           Transportlīdzekļi,     X
   savienojumu izveidei starp pusvadītāja               kuru tips apstiprināts
   kristālu un nesēju apvērsto integrālshēmu            pirms 2022. gada
   (flip-chip) pakotnēs                                 1. oktobra, un šādu
                                                        transportlīdzekļu
                                                        rezerves daļas
   8.g ii) Svins lodmetālos stabilu elektrisko                    (2)          X
   savienojumu izveidei starp pusvadītāja               Attiecas uz
   kristālu un nesēju apvērsto integrālshēmu            transportlīdzekļiem,
   (flip-chip)     pakotnēs,     kur    elektriskais    kuru tips
   savienojums sastāv no jebkura šāda elementa:         apstiprināts, sākot ar
   (i)    pusvadītāju tehnoloģijas mezgls ar            2022. gada
          izmēru vismaz 90 nm;                          1. oktobri, un šādu
   (ii) atsevišķs kristāls ar izmēru vismaz             transportlīdzekļu
          300 mm₂ jebkādā pusvadītāju                   rezerves daļām
          tehnoloģijas mezglā;
   (iii) grēdoto kristālu pakotnes ar kristāla
          izmēriem vismaz 300 mm₂ vai silikona
          interpozeri ar izmēru vismaz 300 mm₂ .
   4.       iekļauj šādu 8.k ierakstu:
   8.k Sildierīču lodēšana (ar vismaz 0,5 A             Transportlīdzekļi,     X(4)
   sildīšanas strāvu uz attiecīgo lodsavienojumu)       kuru tips apstiprināts
   pie laminēta stiklojuma atsevišķām rūtīm,            pirms      2024. gada
   kuru       biezums      nepārsniedz     2,1 mm.      1. janvāra, un šiem
   Atbrīvojums        neaptver     lodēšanu       pie   transportlīdzekļiem
   starppolimērā iegultiem kontaktiem.                  paredzētas rezerves
                                                        daļas
LV                                                    1                             LV
 ---pagebreak--- LV 2 LV


title: KOMISIJAS DELEĢĒTĀ DIREKTĪVA (ES)…/… ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai noteiktu iekšdedzes motoru lodmetālos un savienojumu pārklājumos

text:
                             EIROPAS
                             KOMISIJA
                                                      Briselē, 17.12.2019.
                                                      C(2019) 9066 final
                     KOMISIJAS DELEĢĒTĀ DIREKTĪVA (ES)…/…
                                         (17.12.2019),
      ar ko, pielāgojot zinātnes un tehnikas attīstībai, Eiropas Parlamenta un Padomes
   Direktīvas 2011/65/ES III pielikumu groza attiecībā uz atbrīvojumu svina izmantošanai
            noteiktu iekšdedzes motoru lodmetālos un savienojumu pārklājumos
                                  (Dokuments attiecas uz EEZ)
LV                                                                                LV
 ---pagebreak---                                          PASKAIDROJUMA RAKSTS
   1.        DELEĢĒTĀ AKTA KONTEKSTS
   Ar šo Komisijas deleģēto direktīvu attiecībā uz atbrīvojumu konkrētiem svina lietojumiem
   groza Eiropas Parlamenta un Padomes Direktīvas 2011/65/ES par dažu bīstamu vielu
   izmantošanas ierobežošanu elektriskās un elektroniskās iekārtās (pārstrādāta versija)1
   (RoHS 2) III pielikumu, lai to pielāgotu tehnikas attīstībai.
   Kā norādīts RoHS 2 direktīvas 4. pantā, ar minēto direktīvu ierobežo dažu bīstamu vielu
   izmantošanu elektriskās un elektroniskās ierīcēs. Tā stājās spēkā 2011. gada 21. jūlijā.
   Ierobežotā izmantojuma vielas ir uzskaitītas RoHS 2 direktīvas II pielikumā. Patlaban
   ierobežojums tiek piemērots svinam, dzīvsudrabam, kadmijam, sešvērtīgajam hromam,
   polibrombifeniliem un polibromdifenilēteriem, bet no 2019. gada 22. jūlija vai vēlāka datuma
   to piemēros arī bis(2-etilheksil)ftalātam (DEHP), butilbenzilftalātam (BBP), dibutilftalātam
   (DBP) un diizobutilftalātam (DIBP). RoHS 2 direktīvas III un IV pielikumā uzskaitīti
   konkrētiem izmantošanas veidiem jeb lietojumiem paredzēti elektrisko un elektronisko ierīču
   (EEI) materiāli un detaļas, kas atbrīvotas no RoHS 2 direktīvas 4. panta 1. punktā paredzētā
   ierobežojuma.
   Direktīvas 5. pantā ir paredzēti noteikumi par III un IV pielikuma pielāgošanu zinātnes un
   tehnikas attīstībai (atbrīvojumu iekļaušana, pagarināšana, grozīšana un anulēšana). Saskaņā ar
   5. panta 1. punkta a) apakšpunktu attiecībā uz atbrīvojumiem, kurus paredzēts iekļaut III un
   IV pielikumā, jānodrošina, ka šāda iekļaušana nevājina Regulā (EK) Nr. 1907/20062
   paredzēto vides un veselības aizsardzību un ka tiek izpildīts kāds no turpmāk minētajiem
   nosacījumiem: likvidēšana vai aizvietošana, mainot konstrukciju vai materiālus un detaļas,
   kurām nevajag nevienu no II pielikumā uzskaitītajiem materiāliem vai vielām, zinātniski vai
   tehniski nav realizējama; aizstājēju uzticamība nav nodrošināta; vai aizvietošanas radītā
   kopējā nelabvēlīgā ietekme uz vidi, veselību un patērētāju drošību varētu būt nozīmīgāka par
   tās radītajiem kopējiem ieguvumiem attiecībā uz vidi, veselību un patērētāju drošību.
   Turklāt 5. panta 1. punktā paredzēts, ka Eiropas Komisija (Komisija) EEI materiālus un
   detaļas, kas paredzēti konkrētiem lietojumiem, III un IV pielikuma sarakstos iekļauj ar
   atsevišķiem deleģētajiem aktiem, kurus pieņem saskaņā ar 20. pantu. Direktīvas 5. panta
   3. punktā un V pielikumā ir noteikta pieteikumu iesniegšanas procedūra, kuru piemēro, lai
   atbrīvojumu piešķirtu, pagarinātu vai anulētu.
   2.        PIRMS AKTA PIEŅEMŠANAS NOTIKUSĪ APSPRIEŠANĀS
   Kopš RoHS 2 direktīvas publicēšanas Komisija saskaņā ar 5. panta 3. punkta un V pielikuma
   noteikumiem ir saņēmusi daudzus uzņēmumu pieprasījumus3 gan piešķirt jaunus
   atbrīvojumus, gan pagarināt spēkā esošo atbrīvojumu termiņu.
   Patlaban III pielikuma 41. atbrīvojums atļauj svinu izmantot tādos lodmetālos un tādu
   elektrisko un elektronisko detaļu savienojumu pārklājumos un drukātu shēmas plašu
   pārklājumos, ko izmanto aizdedzes blokos un citās elektriskās vai elektroniskās motora
   vadības sistēmās, kuras tehnisku apsvērumu dēļ jāuzstāda vai nu tieši uz pārnēsājamiem
   iekšdedzes motoriem, vai to karterī vai cilindrā (Eiropas Parlamenta un Padomes Direktīvas
   97/68/EK klases SH:1, SH:2 un SH:3). Komisija 2017. gada jūnijā ir saņēmusi vienu
   1
           OV L 174, 1.7.2011., 88. lpp.
   2
           OV L 396, 30.12.2006., 1. lpp.
   3
           Saraksts ir pieejams šeit: http://ec.europa.eu/environment/waste/rohs_eee/adaptation_en.htm.
LV                                                          1                                           LV
 ---pagebreak---    pieteikumu par šā atbrīvojuma pagarināšanu attiecībā uz 6. un 11. kategoriju. Lai gan
   41. atbrīvojuma beigu termiņš attiecībā uz 1.–7. un 10. kategoriju bija 2018. gada
   31. decembris, saskaņā ar RoHS direktīvas prasībām (5. panta 5. punkta otrā daļa)
   atbrīvojumu turpina piemērot tik ilgi, līdz Komisija ir pieņēmusi lēmumu par pagarināšanas
   pieteikumu4.
   Lai atbrīvojuma pieprasījumu izvērtētu, Komisija minētā pieteikuma tehniskā un zinātniskā
   novērtējuma veikšanai sāka pētījumu, kā arī sarīkoja sešas nedēļas ilgu atvērta tipa tiešsaistes
   apspriešanos5 ar ieinteresētajām personām. Apspriedēs ar ieinteresētajām personām netika
   saņemts neviens komentārs.
   Galīgais ziņojums par pieteikuma novērtējumu tika publicēts6; ieinteresētajām personām par
   to tika paziņots.
   Pēc tam Komisija 2018. gada 29. oktobrī ekspertu sanāksmē apspriedās ar dalībvalstu
   ekspertu grupu, kas nodarbojas ar RoHS 2 direktīvas deleģētajiem aktiem. Eksperti atbalstīja
   Komisijas iesniegto priekšlikumu, lai gan lielākā daļa dalībnieku sanāksmē neizteicās.
   Saskaņā ar labāka regulējuma pamatnostādnēm deleģētās direktīvas projekts četras nedēļas
   bija pieejams labāka regulējuma portālā, lai apzinātu sabiedrības viedokli. Par priekšlikuma
   projektu tika saņemts viens atbalstošs komentārs. Tika veikti visi 5. panta 3.–7. punktā
   paredzētie pasākumi7 attiecībā uz atbrīvojumiem no vielu lietojuma ierobežojumiem. Par
   visām darbībām tika paziņots Padomei un Eiropas Parlamentam.
   Galīgajā ziņojumā īpaši tika uzsvērta turpmāk aprakstītā tehniskā informācija un novērtējums.
             Svinu parasti izmanto par sakausējuma elementu lodmetālos, jo tas pazemina
              kušanas punktu. Pieteikuma iesniedzējs ir sekmīgi testējis alternatīvus materiālus, ar
              ko var aizstāt šo ierobežota lietojuma vielu. Tomēr ir nepieciešams papildu laiks, lai
              pārliecinātos par bezsvina produktu uzticamību.
             Pašlaik par tirgū pieejamo bezsvina alternatīvu uzticamību vēl ir jāpārliecinās
              turpmākā testēšanā.
   Saistībā ar 1.–7., 10. un 11. kategoriju veiktā izvērtējuma rezultāti liecina, ka konkrētais
   atbrīvojums nevājinātu Regulā (EK) Nr. 1907/2006 (REACH) noteikto vides un veselības
   aizsardzību saskaņā ar Direktīvas 2011/65/ES 5. pantu. Turklāt atbrīvojuma pieprasījums
   atbilst vismaz vienam no attiecīgajiem 5. panta 1. punkta a) apakšpunkta kritērijiem:
   attiecīgajiem lietojumiem tirgū pašlaik nav uzticamas alternatīvas, tāpēc ir pamatoti
   atbrīvojumu piešķirt uz 24 mēnešiem pēc deleģētās direktīvas publicēšanas Oficiālajā
   Vēstnesī. Uzticami aizstājēji vēl nav pieejami, tāpēc šajā periodā nav gaidāma aizvietošanas
   izraisīta negatīva sociālekonomiska ietekme. Tāpat atbrīvojuma periodā nav gaidāma
   nelabvēlīga ietekme uz inovāciju.
   4
            Kategorijas uzskaitītas Direktīvas 2011/65/ES I pielikumā, un tās ir šādas: 1. lielgabarīta
            mājsaimniecības ierīces; 2. mazgabarīta mājsaimniecības ierīces; 3. IT un sakaru iekārtas; 4. patērētāju
            iekārtas; 5. apgaismes iekārtas; 6. elektriskie un elektronikas instrumenti; 7. rotaļlietas, izklaides un
            sporta aprīkojums; 8. medicīnas ierīces; 9. monitoringa un kontroles instrumenti, tostarp rūpnieciskā
            monitoringa un kontroles instrumenti; 10. tirdzniecības automāti; 11. citas EEI, kas neietilpst nevienā
            no minētajām kategorijām.
   5
            Apspriešanās periods: no 20.10.2017. līdz 01.12.2017.
   6
            https://publications.europa.eu/en/publication-detail/-/publication/33a336f0-e0ef-11e8-b690-
            01aa75ed71a1/language-en/format-PDF/source-85019010.
   7
            Vajadzīgo administratīvo pasākumu saraksts ir pieejams Komisijas tīmekļa vietnē. Tas, kādā procedūras
            posmā ir katra deleģētā akta projekts, ir redzams Deleģēto aktu starpiestāžu reģistrā
            https://webgate.ec.europa.eu/regdel/#/home.
LV                                                         2                                                          LV
 ---pagebreak---    Attiecībā uz 8. un 9. kategoriju paliek spēkā līdzšinējie atbrīvojumi, kuru derīguma termiņš ir
   noteikts 5. panta 2. punktā.
   3.        DELEĢĒTĀ AKTA JURIDISKIE ASPEKTI
   Deleģētā direktīva piešķir atbrīvojumu no Direktīvas 2011/65/ES 4. panta 1. punktā
   noteiktajiem ierobežojumiem, un šis atbrīvojums, kas jāiekļauj minētās direktīvas
   III pielikumā, atļauj svinu izmantot specifiskos lietojumos.
   Instruments ir deleģētā direktīva, kā to paredz Direktīva 2011/65/ES un konkrēti tās 5. panta
   1. punkta a) apakšpunkta prasības.
   Deleģētās direktīvas mērķis ir sekmēt cilvēka veselības un vides aizsardzību un salāgot
   attiecīgos nosacījumus, lai nodrošinātu iekšējā tirgus funkcionēšanu elektrisko un
   elektronisko iekārtu nozarē, proti, atļaut konkrētos lietojumos izmantot citādi aizliegtas vielas
   saskaņā ar RoHS 2 direktīvas noteikumiem un nosacījumiem un tās izveidoto procedūru par
   to, kā III un IV pielikums pielāgojams zinātnes un tehnikas attīstībai.
   Saskaņā ar proporcionalitātes principu šis pasākums nepārsniedz mērķa sasniegšanai
   nepieciešamās darbības.
   Priekšlikums neietekmē ES budžetu.
LV                                                 3                                                 LV
 ---pagebreak---                           KOMISIJAS DELEĢĒTĀ DIREKTĪVA (ES)…/…
                                                   (17.12.2019),
       ar ko, pielāgojot zinātnes un tehnikas attīstībai, Eiropas Parlamenta un Padomes
    Direktīvas 2011/65/ES III pielikumu groza attiecībā uz atbrīvojumu svina izmantošanai
               noteiktu iekšdedzes motoru lodmetālos un savienojumu pārklājumos
                                         (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par
   dažu bīstamu vielu izmantošanas ierobežošanu elektriskās un elektroniskās iekārtās1 un jo
   īpaši tās 5. panta 1. punkta a) apakšpunktu,
   tā kā:
   (1)     Direktīva 2011/65/ES prasa dalībvalstīm nodrošināt, lai tirgū laistās elektriskās un
           elektroniskās ierīces nesaturētu minētās direktīvas II pielikumā uzskaitītās bīstamās
           vielas. Šo ierobežojumu nepiemēro Direktīvas 2011/65/ES III pielikumā
           uzskaitītajiem lietojumiem, kam piešķirts atbrīvojums.
   (2)     Dažādās elektrisko un elektronisko ierīču kategorijas, kam piemēro Direktīvu
           2011/65/ES, ir uzskaitītas minētās direktīvas I pielikumā.
   (3)     Svins ir Direktīvas 2011/65/ES II pielikumā uzskaitīta ierobežota izmantojuma viela.
   (4)     Ar Deleģēto direktīvu (ES) 2014/72/ES2 Komisija piešķīra atbrīvojumu, t. i., atļāva
           svinu izmantot tādos lodmetālos un tādu elektrisko un elektronisko detaļu savienojumu
           pārklājumos un drukātu shēmas plašu pārklājumos, ko izmanto aizdedzes blokos un
           citās elektriskās vai elektroniskās motora vadības sistēmās, kuras tehnisku apsvērumu
           dēļ jāuzstāda vai nu tieši uz pārnēsājamiem iekšdedzes motoriem, vai to karterī vai
           cilindrā (Eiropas Parlamenta un Padomes Direktīvas 97/68/EK3 klases SH:1, SH:2 un
           SH:3) (“atbrīvojums”), proti, iekļāva šos lietojumus Direktīvas 2011/65/ES
           III pielikumā. Saskaņā ar minētās direktīvas 5. panta 2. punkta otro daļu šis
   1
           OV L 174, 1.7.2011., 88. lpp.
   2
           Komisijas 2014. gada 13. marta Deleģētā direktīva 2014/72/ES, ar ko, pielāgojot tehnikas attīstībai,
           groza Eiropas Parlamenta un Padomes Direktīvas 2011/65/ES III pielikumu attiecībā uz atbrīvojumu
           svina lietošanai tādos lodmetālos un tādu elektrisko un elektronisko detaļu savienojumu pārklājumos un
           drukātu shēmas plašu pārklājumos, ko izmanto aizdedzes blokos un citās elektriskās un elektroniskās
           motora vadības sistēmās (OV L 148, 20.5.2014., 78. lpp.).
   3
           Eiropas Parlamenta un Padomes 1997. gada 16. decembra Direktīva 97/68/EK par dalībvalstu tiesību
           aktu tuvināšanu attiecībā uz pasākumiem pret gāzveida un daļiņveida piesārņotāju emisiju no
           iekšdedzes motoriem, ko uzstāda visurgājējai tehnikai (OV L 59, 27.2.1998., 1. lpp.). Direktīva
           97/68/EK ir aizstāta ar Eiropas Parlamenta un Padomes 2016. gada 14. septembra Regulu (ES)
           2016/1628 par prasībām attiecībā uz autoceļiem neparedzētas mobilās tehnikas iekšdedzes motoru
           gāzveida un daļiņveida piesārņotāju emisiju robežvērtībām un tipa apstiprināšanu, ar ko groza Regulas
           (ES) Nr. 1024/2012 un (ES) Nr. 167/2013 un groza un atceļ Direktīvu 97/68/EK (OV L 252,
           16.9.2016., 53. lpp.).
LV                                                        4                                                       LV
 ---pagebreak---           atbrīvojums attiecībā uz 1.–7. un 10. kategoriju bija spēkā līdz 2018. gada
          31. decembrim.
   (5)    Komisija pieteikumu atbrīvojumu pagarināt (“pagarināšanas pieprasījums”) attiecībā
          uz 6. un 11. kategoriju saņēma 2017. gada 30. jūnijā, tātad Direktīvas 2011/65/ES
          5. panta 5. punktā noteiktajā termiņā. Saskaņā ar minēto noteikumu atbrīvojums paliek
          spēkā, līdz tiek pieņemts lēmums par pagarināšanas pieprasījumu.
   (6)    Izvērtējot pieprasīto pagarinājumu, notika arī apspriešanās ar ieinteresētajām personām
          saskaņā ar Direktīvas 2011/65/ES 5. panta 7. punktu.
   (7)    Svinu parasti izmanto par sakausējuma elementu lodmetālos, jo tas pazemina kušanas
          punktu. Ir sekmīgi testēti alternatīvi materiāli, ar ko var aizstāt šo ierobežota lietojuma
          vielu. Tomēr ir nepieciešams papildu laiks, lai pārliecinātos par bezsvina produktu
          uzticamību.
   (8)    Patlaban tirgū nav pieejamas bezsvina alternatīvas, kas atbrīvojuma aptvertajos
          lietojumos nodrošinātu pietiekamu uzticamības līmeni.
   (9)    Tā kā trūkst uzticamu aizstājēju, svina aizstāšana vai neizmantošana atsevišķos
          pārnēsājamos iekšdedzes motoros nav zinātniski un tehniski realizējama. Tāpēc ir
          lietderīgi atbrīvojumu pagarināt. Atbrīvojuma pagarināšana ir saskanīga ar Eiropas
          Parlamenta un Padomes Regulu (EK) Nr. 1907/20064 un tādējādi nevājina tajā
          noteikto vides un veselības aizsardzību.
   (10)   Atbrīvojums attiecībā uz 1.–7., 10. un 11. kategoriju būtu jāpagarina līdz [ 24. mēneša
          pēdējā diena pēc šīs direktīvas publicēšanas Oficiālajā Vēstnesī] saskaņā ar Direktīvas
          2011/65/ES 4. panta 3. punktu un 5. panta 2. punkta pirmo daļu. Ņemot vērā notiekošo
          uzticama aizstājēja meklējumu rezultātus, sagaidāms, ka atbrīvojuma ilgumam nebūs
          nelabvēlīgas ietekmes uz inovāciju.
   (11)   Attiecībā uz 8. un 9. kategoriju paliek spēkā līdzšinējie atbrīvojumi, kuru derīguma
          termiņš ir noteikts Direktīvas 2011/65/ES 5. panta 2. punkta otrajā daļā. Minētās
          direktīvas III pielikumā juridiskās skaidrības labad būtu jānorāda atbrīvojumu
          derīguma termiņi.
   (12)   Tāpēc Direktīva 2011/65/ES būtu attiecīgi jāgroza,
   IR PIEŅĒMUSI ŠO DIREKTĪVU.
                                                     1. pants
   Direktīvas 2011/65/ES III pielikumu groza saskaņā ar šīs direktīvas pielikumu.
                                                     2. pants
   1.       Dalībvalstis vēlākais līdz [12. mēneša pēdējā diena, skaitot no šīs direktīvas spēkā
            stāšanās dienas] pieņem un publicē normatīvos un administratīvos aktus, kas
            vajadzīgi, lai izpildītu šīs direktīvas prasības. Dalībvalstis tūlīt dara Komisijai
            zināmu minēto noteikumu tekstu.
   4
          Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz
          ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas
          Ķimikāliju aģentūru (OV L 396, 30.12.2006., 1. lpp.)
LV                                                       5                                                    LV
 ---pagebreak---             Tās piemēro minētos noteikumus no [12. mēneša pēdējā diena, skaitot no šīs
            direktīvas spēkā stāšanās dienas + 1 diena].
            Kad dalībvalstis pieņem minētos noteikumus, tajos ietver atsauci uz šo direktīvu vai
            šādu atsauci pievieno to oficiālajai publikācijai. Dalībvalstis nosaka, kā izdarāma
            šāda atsauce.
   2.       Dalībvalstis dara Komisijai zināmus to tiesību aktu galvenos noteikumus, ko tās
            pieņem jomā, uz kuru attiecas šī direktīva.
                                               3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības
   Oficiālajā Vēstnesī.
                                               4. pants
   Šī direktīva ir adresēta dalībvalstīm.
   Briselē, 17.12.2019
                                                Komisijas vārdā –
                                                priekšsēdētāja
                                                Ursula von der Leyen
LV                                                 6                                             LV
 ---documentbreak---                              EIROPAS
                             KOMISIJA
                                                      Briselē, 17.12.2019.
                                                      C(2019) 9066 final
                                                      ANNEX
                                         PIELIKUMS
                                         dokumentam
                                 Komisijas Deleģētā direktīva,
      ar ko, pielāgojot zinātnes un tehnikas attīstībai, Eiropas Parlamenta un Padomes
   Direktīvas 2011/65/ES III pielikumu groza attiecībā uz atbrīvojumu svina izmantošanai
            noteiktu iekšdedzes motoru lodmetālos un savienojumu pārklājumos
LV                                                                                LV
 ---pagebreak---                                              PIELIKUMS
   Direktīvas 2011/65/ES III pielikumā 41. punktu aizstāj ar šādu:
   “41.         Svins tādos lodmetālos un tādu      Piemēro visām kategorijām. Zaudē spēku:
                elektrisko un elektronisko detaļu
                                                        [24. mēneša pēdējā diena pēc
                savienojumu pārklājumos un
                                                            deleģētās direktīvas publicēšanas
                drukātu shēmas plašu
                                                            Oficiālajā Vēstnesī]. attiecībā uz 1.–
                pārklājumos, ko izmanto
                                                            7., 10. un 11. kategoriju;
                aizdedzes blokos un citās
                elektriskās vai elektroniskās           2021. gada 21. jūlijā attiecībā uz 8.
                motora vadības sistēmās, kuras              un 9. kategoriju, izņemot attiecībā uz
                tehnisku apsvērumu dēļ jāuzstāda            in vitro diagnostikas medicīniskajām
                vai nu tieši uz pārnēsājamiem               ierīcēm un rūpnieciskā monitoringa
                iekšdedzes motoriem, vai to                 un kontroles instrumentiem;
                karterī vai cilindrā (Eiropas
                                                        2023. gada 21. jūlijā attiecībā uz 8.
                Parlamenta un Padomes
                                                            kategorijas in vitro diagnostikas
                Direktīvas 97/68/EK* klases
                                                            medicīniskajām ierīcēm;
                SH:1, SH:2 un SH:3)
                                                        2024. gada 21. jūlijā attiecībā uz
                                                            9. kategorijas rūpnieciskā
                                                            monitoringa un kontroles
                                                            instrumentiem.”
   * Eiropas Parlamenta un Padomes 1997. gada 16. decembra Direktīva 97/68/EK par
   dalībvalstu tiesību aktu tuvināšanu attiecībā uz pasākumiem pret gāzveida un daļiņveida
   piesārņotāju emisiju no iekšdedzes motoriem, ko uzstāda visurgājējai tehnikai (OV L 59,
   27.2.1998., 1. lpp.).
LV                                                1                                                LV